Izvor: N1

Na snagu je stupila Uredba Vlade Srbije na osnovu koje se formira Pomoćna policija, prenosi Insajder.net.

Uredba je, podsećaju, doneta dva dana pre Nove godine.

Pomoćnu policiju će činiti osobe koje nisu u radnom odnosu u MUP-u i to da bi obavljali policijske poslove.

Pomoćna policija, tokom angažovanja, nosi oružje, policijske uniforme i službenu legitimaciju, koja se razlikuje samo u natpisu - umesto "policija" piše "pomoćna policija". Rad Pomoćne policije je u Zakonu o policiji iz 2016. uređen sa dva člana.

Novom uredbom se za rad Pomoćne policije - najšira ovlašenja daju se ministru unutrašnjih poslova, prenosi Insajder.net.

Ministar tako dobija ovlašenje da i bez konkursa može da angažuje pomoćne policajce, a da bi bili angažovani dovoljno je da budu nezaposleni, stariji od 18, a mlađi od 50 godina i da imaju najmanje srednju stručnu spremu, u četvorogodišnjem trajanju. Komisiju koja bira pripadnike pomoćne policije imenuje - ministar.

Oni potom ne moraju da deluju u svojim sredinama, već bilo gde na teritoriji Srbije. Više na Insajder.net.

Pročitajte celu Uredbu:

Uredba o Pomoćnoj policiji.docx

Od prethodne uredbe razlikuje se u ovlašćenjima ministra, roku na koji mogu da budu zaposleni. Staru uredbu pročitajte OVDE.